ПРЕДЛОГ

На основу члана 20. став 1. тачка 7. и члана 32. став 1. тачка 4. а у вези члана 66. став 3. Закона о локалној самоуправи („Службени гласник РС”, бр. 129/07, 83/14 –др. закон, 101/16 – др. закон и 47/18), члана 11. став 2. и 3. и члана 17. Закона о улагањима („Службени гласник РСˮ, бр. 89/15 и 95/18), члана 8. став 2. Закона о контроли државне помоћи („Службени гласник РС“, број 73/19), члана 5. Уредбе о правилима за доделу државне помоћи („Службени гласник РС”, бр. 13/10, 100/11,91/12, 37/13, 97/13, 119/14 и 23/21 –др.уредбе, 62/21-др.уредбе, 99/21-др.уредбе и 20/23-др.уредбе), члана 6. Уредбе о условима и критеријумима усклађености држане помоћи за санацију и реконструкцију учесника на тржишту у тешкоћама („Службени гласник РС“, бр. 62/21), чланa 10. став 1. тачка 13. и става 4. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС”, број 16/18), Уредбе о условима и критеријумима усклађености регионалне државне помоћи („Службени гласник РС“, бр. 23/21), Уредбе о правилима и условима за доделу помоћи мале вредности (de minimis помоћи) („Службени гласник РС“, бр. 23/21), члана 9. Уредбе о условима, начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности („Службени гласник РС”, бр. 61/15, 88/15, 46/17, 30/18 и 53/21), члана 3. Уредбе о начину и поступку пријављивања државне помоћи („Службени гласник РС”, бр. 110/16), члана 39. став 1. тачка 6) Статута Града Пожаревца („Службени гласник Града Пожаревца“, бр. 10/18,12/18-исправка и 10/19), Програма локалног економског развоја Града Пожаревца за период од 2021. до 2023. године („Службени гласник Града Пожаревцa“, бр. 13/21), Стратегије одрживог развоја Града Пожаревца 2017-2022. године („Службени гласник Града Пожаревцa“, бр. 3/17 и 11/22), а сходно решењу Комисије за контролу државне помоћи, број 401-00-00210/2021-01/2 од 21.октобра 2021.године,

Скупштина Града Пожаревца, на седници од \_\_\_\_\_\_\_\_\_\_\_\_\_\_2023. године, доноси

**ПРОГРАМ О ИЗМЕНАМА И ДОПУНАМА**

**ПРОГРАМА ЛОКАЛНОГ ЕКОНОМСКОГ РАЗВОЈА ГРАДА ПОЖАРЕВЦА ЗА ПЕРИОД ОД 2021. ДО 2023. ГОДИНЕ**

**I**

У Програму локалног економског развоја Града Пожаревца за период од 2021. до 2023. године („Службени гласник Града Пожаревцa“, бр. 13/21), врше се следеће измене и допуна:

У Глави 10. Програмске мере , у ставу један, у мери 3. тачка 3.4 мења се и гласи :

„3.4. Обезбеђивање средстава за реконструкцију, доградњу или изградњу производних објеката.“

**II**

У Глави 10. Програмске мере , у ставу један, у мери 3.после тачке 3.5 додаје се нова тачка 3.6 и гласи:

„ 3.6. Суфинансирање набавке опреме или машина. “

**III**

У Глави 10.2. Програмска мера 2.-Привлачење инвеститора, став десет, мења се и гласи:

„Сви домаћи иневститори и страни инвеститори, микро, мали, средњи и велики привредни субјекти и предузетници имају обавезу да запосле раднике искључиво са територије Града Пожаревца, а уколико на тржишту рада нема квалификоване радне снаге, уз достављање одговарајућу изјаву и потврду Националне службе за запошљавање филијала Пожаревца, могу да запосле и раднике са територије других јединица локалне самоуправе.“

**IV**

У Глави 10.2. Програмска мера 2.-Привлачење инвеститора, став једанаест мења се и гласи:

„Корисник подстицаја, након постизања пуне запослености, према претходно утврђеном броју новозапослених, у складу са уговором о додели средства (у даљем тексту: Уговор), дужан је да сваком новозапосленом редовно исплаћује увећану зараду у складу са чланом 2.став 1, тачка 14) Уредбе о одређивању критеријума за доделу подстицаја ради привлачења директних улагања („Службени гласник РС“, бр.1/19).“

**V**

У Глави 10. ПРОГРАМСКА МЕРА 3.-ПОДСТИЦАЊЕ КОНКУРЕНТНОСТИ, инструмент 3.4, мења се и гласи:

**„3.4. Обезбеђивање средстава за реконструкцију, доградњу постојећих или изградњу производних објеката.**

Град Пожаревац може доделити субвенцију привредном субјекту у виду суфинансирања неопходног грађевинског материјала и извођења радова који ће се употребити за изградњу објеката, реконструкцију и доградњу постојећих производних објеката у износу до 100 евра по метру квадратном бруто површине у основи производног објекта, који је неопходан за проширење постојећег или започињање новог производног процеса.

За извођење радова на изградњи, реконструкцији или доградњи производног објекта, неопходно је обезбедити правноснажну грађевинску дозволу, односно решење о одобрењу за извођење радова а Бизнис планом морају бити предвиђени завршетак извођења радова и прибављање употребне дозволе у року који не може бити дужи од три године од дана добијања средстава из подстицаја.

Такође, уз Бизнис план мора бити достављена и одговарајућа пројектно - техничка документација у којој је јасно описана врста и количина неопходног грађевинског материјала и радова, односно тачан предмер и предрачун радова. Уз осталу, претходно дефинисану конкурсну документацију, привредни субјект посебно, кроз Бизнис план који се односи на коришћење објекта који је у градњи мора навести податке да ли и како производни објекат утиче на запошљавање нових радника и укупне перформансе предузећа.

Привредни субјект које конкурише за овај подстицај мора бити кумулативно власник и земљишта и објекта уколико се изводе радови на реконструкцији и/или доградњи постојећег, односно, власник земљишта уколико се гради нови објекат.

Процес производње привредног субјекта који је добио подстицај из ове мере, мора бити у пословним просторијама које су предмет изградње минимум пет година од момента стицања употребне дозволе.

Максималан износ субвенције по једном привредном субјекту је до 5.000.000,00 динара у једној години и само једном се може конкурисати за исти објекат.

Описана мера има циљ да јача конкурентне предности микро и малих привредних субјеката и предузетника, који на овај начин индиректно добијају шансу за конкурентску утакмицу са великим играчима, који много лакше долазе до капитала за производне капацитете.

Kао меру обезбеђења за Град Пожаревац привредни субјект мора обезбедити банкарску гаранцију на износ одобрених средстава, што је детаљније дефинисано делу 11.Услови и начин доделе средстава.“

**VI**

У Глави 10. ПРОГРАМСКА МЕРА 3.-ПОДСТИЦАЊЕ КОНКУРЕНТНОСТИ, након инструмента 3.5, додаје се нов инструмент 3.6. који гласи:

**„3.6. Суфинансирање набавке опреме или машина.**

Град Пожаревац може суфинансирати набавку опреме или машина у циљу унапређења производње, ширења делатности или побољшања услуге. Овом мером није повезана са запошљавањем нових радника, осим ако се у Бизнис плану не искаже потреба и намера запошљавања нових радника. Истом је предвиђена могућност замене дотрајалих машина и опреме новијим уколико корисник има потребе за тим. Уколико корисник средстава конкурише за средства за набавку половних машина и опреме, она може бити и старија од 5 година уколико се Бизнис планом то покаже као оправдано (боље перформансе машине, уштеда енергије, једноставније одржавање и набавка резервних делова и сл.). Циљ ове мере је подршка привредним субјектима да у периоду кризе опстану на тржишту и лакше поднесу конкуренцију великих изграча.

По овом инструменту привредном субјекту се могу доделити средства у максималном износу до 5.000.000,00 динара. Суфинансирање је могуће у висини до 50% за велике, до 60% за средње и до 70% за мале/микро/ предузетнике.

Корисник средства дужан је да приликом пријаве на јавни конкурс достави Бизнис план којим појашњава на који начин ће набављена машина или опрема помоћи унапређење пословања, односно ширењу прoизводње, побољшања услуге, унапређење услова рада или запошљавање нових радника. Набављена опрема не сме се отуђити најмање две године. Такође, корисник је у обавези да након одобрења средства за ову меру, послује најмање две године у складу са достављеним Бизнис планом.

Привредни субјекти -предузетници којима су додељена бесповратна средства државне помоћи за ову меру у износу до 1.200.000,00 динара, у обавези су да Граду Пожаревцу као средство обезбеђења доставе меницу.

За износ веће од 1.200.000,00 динара као меру обезбеђења за Град Пожаревац привредни субјект-предузетник мора обезбедити банкарску гаранцију на износ одобрених средстава.“

**VII**

У Глави 11. УСЛОВИ И НАЧИН ДОДЕЛЕ СРЕДСТАВА ПО СВИМ МЕРАМА ПРОГРАМА, у ставу пет, после речи: „ доделе средстaва“ додаје се речи: „ за меру 2. Привлачење инвеститора“.

**VIII**

У Глави 11. УСЛОВИ И НАЧИН ДОДЕЛЕ СРЕДСТАВА ПО СВИМ МЕРАМА ПРОГРАМА, после става пет, додаје се нов став шест који гласи:

„Право на учествовање у поступку доделе средстава за меру 3.Подстицање конкурентности имају сви привредни субјекти (велика, средња, мала, микро предузећа и предузетници) који имају пословно седиште на територији Града Пожаревца који у складу са чланом 6. Уредбе о условима и критеријумима усклађености држане помоћи за санацију и реконструкцију учесника на тржишту у тешкоћама („Службени гласник РС“, бр. 62/21) докажу да нису у тешкоћама, који су измирили све обавезе које спадају у категорију локалних изворних или републичких прихода, и код којих је кумулација додељене државне помоћи до максимално дозвољених износа и интензитета у складу са Законом о контроли државне помоћи („Службени гласник РС“, број 73/19), Уредбом о условима и критеријумима усклађености регионалне државне помоћи („Службени гласник РС“, бр. 23/21), Уредбом о правилима и условима за доделу помоћи мале вредности (de minimis помоћи) („Службени гласник РС“, бр. 23/21) и другим подзаконским актима којима се уређује контрола државне помоћи.“

**IX**

У Глави 11. УСЛОВИ И НАЧИН ДОДЕЛЕ СРЕДСТАВА ПО СВИМ МЕРАМА ПРОГРАМА, досадашњи став шест, постаје став седам, досадашњи став седам, постаје став осам и тако редом.

**X**

У Глави 11. УСЛОВИ И НАЧИН ДОДЕЛЕ СРЕДСТАВА ПО СВИМ МЕРАМА ПРОГРАМА, став седам, мења се и гласи:

„Сви домаћи инвеститори и страни инвеститори, микро, мали, средњи и велики привредни субјекти и предузетници имају обавезу да запосле раднике искључиво са територије Града Пожаревца, а уколико на тржишту рада нема квалификоване радне снаге, уз достављање одговарајућу изјаву и потврду Националне службе за запошљавање филијала Пожаревца, могу да запосле и раднике са територије других јединица локалне самоуправе.“

**XI**

У Глави 11. УСЛОВИ И НАЧИН ДОДЕЛЕ СРЕДСТАВА ПО СВИМ МЕРАМА ПРОГРАМА, после става 19 додаје се нов став 20, који гласи:

„У циљу равноправног положаја привредних субјеката, корисници средстава државне помоћи, којима је додељена државна помоћ из буџета Града по основу раније важећих услова Програма локалног економског развоја Града Пожаревца имају право да затраже ревизију добијене помоћи у складу са одредбама овог Програма.

**XII**

Овај Програм ступа на снагу даном објављивања у "Службеном гласнику Града Пожаревца".

У Пожаревцу, \_\_\_\_ 2023. године Број:\_\_\_\_\_\_

**СКУПШТИНА ГРАДА ПОЖАРЕВЦА**

**ПРЕДСЕДНИК**

Предраг Мијатовић, дипл. инж. електротехнике

и рачунарства

**О б р а з л о ж е њ е**

Правни основ за доношење Програма о изменама и допунама Програма локалног економског развоја Града Пожаревца за период од 2021. до 2023. године, садржан је у члану 20. став 1. тачка 7. и члана 32. став 1. тачка 4. а у вези члана 66. став 3. Закона о локалној самоуправи („Службени гласник РС”, бр. 129/07, 83/14 –др. закон, 101/16 – др. закон и 47/18), члану 11. став 2. и 3. и члана 17. Закона о улагањима („Службени гласник РСˮ, бр. 89/15 и 95/18), члану 8. став 2. Закона о контроли државне помоћи („Службени гласник РС“, број 73/19), члану 5. Уредбе о правилима за доделу државне помоћи („Службени гласник РС”, бр. 13/10, 100/11,91/12, 37/13, 97/13, 119/14 и 23/21 –др.уредбе, 62/21-др.уредбе, 99/21-др.уредбе и 20/23-др.уредбе), члану 6. Уредбе о условима и критеријумима усклађености држане помоћи за санацију и реконструкцију учесника на тржишту у тешкоћама („Службени гласник РС“, бр. 62/21), члану 10. став 1. тачка 13. и става 4. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС”, број 16/18), Уредби о условима и критеријумима усклађености регионалне државне помоћи („Службени гласник РС“, бр. 23/21), Уредби о правилима и условима за доделу помоћи мале вредности (de minimis помоћи) („Службени гласник РС“, бр. 23/21), члану 9. Уредбе о условима, начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности („Службени гласник РС”, бр. 61/15, 88/15, 46/17, 30/18 и 53/21), члану 3. Уредбе о начину и поступку пријављивања државне помоћи („Службени гласник РС”, бр. 110/16), члана 39. став 1. тачка 6) Статута Града Пожаревца („Службени гласник Града Пожаревца“, бр. 10/18,12/18-исправка и 10/19), Програму локалног економског развоја Града Пожаревца за период од 2021. до 2023. године („Службени гласник Града Пожаревцa“, бр. 13/21), Стратегије одрживог развоја Града Пожаревца 2017-2022. године („Службени гласник Града Пожаревцa“, бр. 3/17 и 11/22), а сходно решењу Комисије за контролу државне помоћи, број 401-00-00210/2021-01/2 од 21.октобра 2021.године.

Чланом 20. став 1. тачка 7. и члану 32. став 1. тачка 4. а у вези члана 66. став 3. Закона о локалној самоуправи („Службени гласник РС”, бр. 129/07, 83/14 –др. закон, 101/16 – др. закон и 47/18) прописано је да општина, преко својих органа, у складу са уставом и законом, доноси и реализује програме за подстицање локалног економског развоја, предузима активности за одржавање постојећих и привлачење нових инвестиција и унапређује опште услове пословања. Чланом 32.тачка 4. истог закона прописано је да скупштина општине, у складу са законом доноси програм развоја општине и појединих делатности, док је у члану 66. став 3. овог закона прописано да се одредбе овог закона које се односе на скупштину општине примењују и на градску скупштину.

Чланом 11. ст. 2. и 3. и члану 17. Закона о улагањима („Службени гласник РС“, бр. 89/15 и 95/18) прописано је да је улагање од посебног значаја и улагање које се реализује на територији једне или више јединица локалне самоуправе и подстиче реализацију заједничких развојних приоритета једне или више јединица локалне самоуправе у функцији повећања нивоа њихове конкурентности, као и улагање на основу усвојених билатералних споразума, као и да Влада, надлежни орган аутономне покрајине или локалне самоуправе доносе различите шеме државне помоћи према којима се ближе одређују критеријуми за доделу подстицаја. Такође, одредбама члана 17. став 1. овог закона прописано је да надлежни орган јединице локалне самоуправе инструментима локалне развојне политике подстиче улагања, брине о постојећим улагањима и њиховом проширењу, броју и укупној вредности улагања и квалитету улагача, примењује стандарде повољног пословног окружења и доноси одлуке о мерама за подстицање конкурентности локалне самоуправе у повлачењу улагања, а ставом 2. да мере за подстицање конкурентности из става 1. овог члана садрже нарочито следеће елементе: опредељивање органа као јединице за подршку улагањима из члана 15. овог закона; јачање аналитичке основе за прецизније и на подацима засновано креирање развојних политика, инструмената и мера у области локалног економског развоја; успостављање транспарентних механизама сталне комуникације и сарадње са привредом; поједностављивање локалних процедура за реализацију улагања; уравнотежење локалног тржишта рада, развој комуналне и локалне економске инфраструктуре; коришћење информационе и комуникационе технологије ради остваривања ефикасније комуникације и прописивање локалних олакшица и подстицај на основу локалних стратешких докумената, као и да стандарде повољног пословног окружења одређује министар надлежан за послове привреде.

Чланом 8. став 2. Закона о контроли државне помоћи („Службени гласник РС“, број 73/19) је одређено да се de minimis помоћ не пријављује Комисији, већ одлуку о оправданости доделе доноси давалац de minimis помоћи, који обавештава Комисију о додељеној de minimis помоћи.

Чланом 5. Уредбе о правилима за доделу државне помоћи („Службени гласник РС”, бр. 13/10, 100/11,91/12, 37/13, 97/13, 119/14 и 23/21 –др.уредбе, 62/21-др.уредбе 99/21-др.уредбе и 20/23-др.уредбе) је одређено да се за исте оправдане трошкове примењује најповољнија висина државне помоћи утврђена том уредбом, која представља горњу границу до које је дозвољено доделити укупан износ државне помоћи, без обзира на то да ли се државна помоћ додељује на основу једне или у комбинацији више шема и/или индивидуалних државних помоћи и да ли државну помоћ додељује Република Србија, аутономна покрајина или јединица локалне самоуправе, као и да је давалац државне помоћи дужан да пре доделе државне помоћи од корисника прибави писану изјаву да ли му је и по ком основу из овог члана већ додељена државна помоћ за исте оправдане трошкове.

Чланом 6. Уредбе о условима и критеријумима усклађености држане помоћи за санацију и реконструкцију учесника на тржишту у тешкоћама („Службени гласник РС“, бр. 62/21) ближе је одређен учесник на тржишту у тешкоћама.

Чланом 10.став 1. тачка 13. и става 4. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС”, број 16/18) прописано је да се, у изузетним случајевима, непокретности у јавној својини могу дати у закуп и ван поступка јавног надметања, односно прикупљања писмених понуда и у случају када се непокретност која је у јавној својини, односно која ће до дана примопредаје бити стечена у јавну својину, даје у закуп ради реализације инвестиционог пројекта којим се у року од највише три године од дана стицања права закупа отпочиње индустријска производња и обезбеди, уз обавезу одржавања броја запослених у периоду од пет година након достизања пуне запослености: најмање 1000 нових радних места на неодређено време повезаних са инвестиционим пројектом у јединицама локалне самоуправе које су према степену развијености разврстане у прву групу; најмање 350 нових радних места на неодређено време повезаних са инвестиционим пројектом у јединицама локалне самоуправе које су према степену развијености разврстане у другу или трећу групу; најмање 100 нових радних места на неодређено време повезаних са инвестиционим пројектом у јединицама локалне самоуправе које су према степену развијености разврстане у четврту групу, укључујући и девастирана подручја. Ставом 4. овог члана прописано је да непокретност из става 1. тачка 13) овог члана може бити дата у закуп испод тржишне цене, односно без надокнаде у складу са Законом о улагањима („Службени гласник РС”, број 89/15) и Законом о контроли државне помоћи („Службени гласник РС”, број 51/09).

Уредбом о условима и критеријумима усклађености регионалне државне помоћи („Службени гласник РС“, бр. 23/21) ближе су уређени услови и критеријуми усклађености државне помоћи за унапређење економског развоја подручја и републици Србији са изузетно ниским животним стандардом или са високом стопом незапослености, унапређења развоја одређених привредних делатности или одређених подручја у Републици Србији (регионална државна помоћ). Одредбе ове одлуке се примењују на регионалну државну помоћ за улагање, као и на помоћ за смањење текућих издатака одређеног учесника на тржишту који обавља делатност у ретко или врло ретко насељеним подручјима, осим на помоћ којом се у повољнији положај стављају делатности челика, угља, синтетичких влакана, саобраћаја, енергетике, финансијских делатности, осигурања, управљачких делатности и саветовања.

Уредбом о правилима и условима за доделу помоћи мале вредности (de minimis помоћи) („Службени гласник РС“, бр. 23/21) су ближе утврђена правила и услови за доделу помоћи мале вредности (de minimis помоћи) одређена горња граница помоћи, кумулација, као и обавезе давалаца и корисника исте. Одредбе ове уредбе се примењују на помоћ која се додељује учесницима на тржишту у свим секторима. учесницима на тржишту у свим секторима. Корисник de minimis помоћи је учесник на тржишту, односно свако правно и физичко лице које обавља економску делатност, тј. делатност производње или промета робе или пружања услуга на тржишту, а коме се додељује de minimis помоћ. Изузетно од става 1. овог члана, одредбе ове уредбе не примењују се на помоћ која се додељује: 1) за подстицање извоза, односно за делатности које директно утичу на обим извоза, успостављање и функционисање дистрибутивне мреже или за покриће других текућих расхода (оперативних трошкова) учесника на тржишту повезаних са извозним активностима и 2) за давање предности домаћим производима у односу на увозне производе. Помоћ за покриће трошкова учествовања на сајмовима, односно за надокнаду трошкова израде студија или пружања саветодавних услуга потребних за увођење новог или постојећег производа на новом тржишту у другој држави не представља помоћ за подстицање извоза из става 3. тачке 1) овог члана. Изрази употребљени у овој уредби имају значење одређено законом и подзаконским актима којима се уређује контрола државне помоћи.

Чланом 9. Уредбе о условима, начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности („Службени гласник РС”, бр. 61/15, 88/15, 46/17, 30/18 и 53/21) прописано је да су пројекти локалног економског развоја пројекти који су од посебног значаја за реализацију привредног развоја Републике Србије и локалног економског развоја, чијом реализацијом се повећава број запослених у привреди за најмање 1% односно 0,5 % у јединицама локалне самоуправе које су према степену развијености разврстане у четврту групу развијености и сразмерно увећавају јавни приходи, да када јединица локалне самоуправе у свом саставу има градске општине, проценат повећања броја запослених из става 1. овог члана односи се на градску општину, да је број запослених у привреди број запослених у јединици локалне самоуправе који не укључује запослене у јавном сектору, а према извештају Републичког завода за статистику о броју регистрованих запослених за годину која претходни години у којој се подноси елаборат о оправданости из члана 12. ове уредбе, да податке о броју запослених, на захтев јединице локалне самоуправе, доставља Комисија за давање предлога Влади за претходну сагласност за отуђење грађевинског земљишта у јавној својини по цени мањој од тржишне цене, или без накнаде, да јединица локалне самоуправе које на својој територији има више од 30.000 становника, односно која припада управном округу са више од 30.000 становника, може отуђити грађевинско земљиште у индустријској или пословној зони на својој територији, а којој гравитирају привредни субјекти са територијe осталих јединица локалне самоуправе из управног округа, по цени која је мања од тржишне цене или отуђити грађевинско земљиште без накнаде, за изградњу објекта из члана 7. став 1 тачка 1) ове уредбе, као и објекта за обављање услуга сервисних центара и подршке пословних операција, као услуга које се пружају путем информационо –комуникационих технологија превасходно корисницима ван територије републике Србије.

Чланом 3. Уредбе о начину и поступку пријављивања државне помоћи („Службени гласник РС”, бр. 110/16) прописано је да давалац државне помоћи, односно предлагач прописа који представља основ за доделу државне помоћи, подноси пријаву државне помоћи пре доделе, односно пре упућивања прописа у процедуру доношења, Комисији за контролу државне помоћи, да се уз пријаву државне помоћи подноси Општи образац државне помоћи, а по потреби и посебни образац за пријављивање државне помоћи да на захтев Комисије, подносилац пријаве доставља и друге податке и информације, у складу са чланом 2. став 1. тачка 4) Закона о контроли државне помоћи.

Чланом 39. став 1. тачка 6) Статута Града Пожаревца („Службени гласник Града Пожаревца“, бр. 10/18,12/18-исправка и 10/19) прописано је да Скупштина, у складу са законом доноси планске документе јавних политика, средњорочне планове и дуге планске документе, и складу са законом.

Стратегијом одрживог развоја Града Пожаревца 2017-2022. године („Службени гласник Града Пожаревца“, бр. 3/17 и 22), која је најважнији стратешки документ Града на основу кога се планира развој.

На основу Решења Комисије за контролу државне помоћи, број 401-00-00210/2021-01/2 од 21.октобра 2021.године о дозвољености државне помоћи, Скупштина Града Пожаревца донела је Програм локалног економског развоја Града Пожаревца за период од 2021. до 2023. године („Службени гласник Града Пожаревцa“, бр. 13/21) којим су утврђени општи и специфични циљеви програма, као и мере и инструменти за његову реализацију. Како је уочена потреба за променама наведног Програма у циљу ефикасније и ефективније реализације истог, то се приступило изради нацрта Програма о изменама и допунама Програма локалног економског развоја Града Пожаревца за период од 2021. до 2023.године. Измене и допуне се односе услове и инструменте у оквиру мере 3. Подстицање конкурентности (de minimis помоћ), као и на прецизније образложење обавеза инвеститора за меру 2. Привлачење инвеститора, која представља регионалну помоћ, при чему у оквиру мере 2. није дошло до било каквих промена у условима доделе и интензитету.

Сходно наведеном Градско веће Града Пожаревца предлаже Скупштини Града Пожаревца да донесе Програм о изменама и допунама Програма локалног економског развоја Града Пожаревца за период од 2021. до 2023. године.

**Разлози за раније ступање на снагу**

Чланом 196. став 4 Устава Републике Србије („Службени гласник РС“, бр. 98/06) предвиђено је да закони и други општи акти ступају на снагу најраније осмог дана од дана објављивања и да могу ступити раније само ако за то постоје нарочито оправдани разлози утврђени приликом доношења.

Чланом XII Програма о изменама и допунама Програма локалног економског развоја Града Пожаревца за период од 2021. до 2023. године предвиђено је да Програм ступа на снагу даном објављивљања у "Службеном гласнику Града Пожаревца".

Нарочито оправдани разлог за раније ступање на снагу овог Програма, у смислу члана 196. Устава Републике Србије, састоје се у потреби да се у циљу ефикасније и ефективније реализације Програма одмах започне са неопходним активностима које захтевају да се по ступању на снагу Програма донесе Одлука о условима и начину реализације Програма локалног економског развоја Града Пожаревца за период од 2021. до 2023. године, а у току 2023.године.

**Процена финансијских средстава потребних за спровођење**

Одлуком о буџету Града Пожаревца за 2023. годину у оквиру Раздела 3. 1501-Локални економски развој, ПА: 0001-Унапређење привредног и инвестиционог амбијента, функција 411-Општи послови по питању рада, Позиција: 62, економска класификација 454-Субвенције приватним предузећима (у финансијском плану Градске управе за 2023. године, економска класификација 454111 –Текуће субвенције приватним предузећима - Програм локалног економског развоја Града Пожаревца, Извор 13-Нераспоређени вишак прихода и примања из ранијих година) предвиђена су средства у износу од 16.220.000,00динара~~.~~

**У Пожаревцу, 2023. године Акт Градског већа Града Пожаревца**

**број \_\_\_\_\_\_\_\_\_\_од \_\_\_\_\_\_\_\_\_\_године**

САГЛАСАН: ПРЕДЛАГАЧ:

|  |  |  |
| --- | --- | --- |
| |  | | --- | | ЧЛАН ГРАДСКОГ ВЕЋА ГРАДА ПОЖАРЕВЦА  РЕСОРНО ЗАДУЖЕН ЗА ПРЕДУЗЕТНИШТВО  Марко Милојевић, дипл. инж.машинства  ОБРАЂИВАЧ:  НАЧЕЛНИК ОДЕЉЕЊА ЗА ИНВЕСТИЦИЈЕ ,  ЛОКАЛНИ ЕКОНОМСКИ РАЗВОЈ  И ПОЉОПРИВРЕДУ И ЗАШТИТУ ЖИВОТНЕ СРЕДИНЕ  Будимир Милорадовић, дипл. правник  ШЕФ ОДСЕКА ЗА ЛОКАЛНИ ЕКОНОМСКИ РАЗВОЈ  Марко Савић, дипл. политиколог  САВЕТНИЦА У ОДСЕКУ ЗА ЛОКАЛНИ ЕКОНОМСКИ РАЗВОЈ  Соња Траиловић, дипл. економиста  Доставити:   * Начелнику Одељења за буџет и финансије * Начелнику Одељења за инвестиције, локални економски развој ,   и пољопривреду и заштиту животне средине | | ГРАДСКО ВЕЋЕ ГРАДА ПОЖАРЕВЦА  ПРЕДСЕДНИК ГРАДСКОГ ВЕЋА  ГРАДА ПОЖАРЕВЦА  ГРАДОНАЧЕЛНИК  Саша Павловић, дипл. инж. електротехнике |